Pécs-Baranyai Kereskedelmi és Iparkamara

Mennyi az annyi? – Árazás és pénzügyileg is fenntartható működés a vendéglátásban
2022-02-17 14:00 - 16:00 (Europe/Helsinki) | Pécsi Kereskedelmi Központ
A vendéglátás szektorban az elmúlt időszakban felmerült problémákra keres közös választ a Baranyai Gasztronómiai Klaszter induló rendezvénysorozatának első eseménye „Mennyi az annyi?” címmel.
A rendezvény aktualitását adja az olyan egyszerre ható árdrágító tényezők megjelenése, mint a minimálbér januári emelése, alapanyag és energia árak drasztikus növekedése, és az állandóvá vált munkaerőhiány. Mindezeknek be kell épülnie az árazásba úgy, hogy a fogyasztók számára még „emészthető” legyen a mértéke. Vendéglátó szakmai, pénzügyes és marketing szempontból fogjuk a helyzetet elemezni és megoldást keresni.
Helyszín: Kis-Zsolnay terem, Kamara székház (Pécs, Majorossy I. utca 36.)
Időpont: 2022.02.17. csütörtök 14.00-16.00
Előadók és témák:

A fórumot megnyitja: Teleky Zoltán, a Baranyai Gasztronómiai Klaszter elnöke
Az árazás összetevői a vendéglátásban. A változók változnak, az árak emelkednek: Fodor Péter – Mevid Zrt.
Hideg fejjel a pénzügyekről a vendéglátásban: Opauszki László – P-Kontó Kft.
“Mi kerül a Marketing Tányérodra? – Az értékalapú marketing kommunikáció alapjai – Hogyan ne tedd tönkre a piacodat és még pénzt is keress”: Török Gergő Zoltán – Marketing Soul Kft.
Kérdések és válaszok – Mindenki

A rendezvényen való részvétel díjmentes, előzetes online regisztrációhoz kötött és a mindenkori egészségügyi előírásoknak megfelelően látogatható. A jelentkezéseket érkezési sorrendben tudjuk fogadni 49 főig, melynél a Baranyai Gasztronómiai Klaszter és a Pécs-Baranyai Kereskedelmi és Iparkamara önkéntes tagi köre elsőbbséget élvez.
Kérem, hogy részvételi szándékát szíveskedjen az alábbi űrlap kitöltésével jelezni.
A jelentkezés lezárult.

26. GAST Nemzetközi Élelmiszeripari és Vendéglátóipari Kiállítás, Split
2022-03-16 08:00 - 2022-03-19 17:00 (Europe/Helsinki) | Spaladium Arena, Split, Ul. Zrinsko Frankopanska 211, Split, 21000, Horvátország:
A GAST Nemzetközi Élelmiszeripari és Vendéglátóipari Kiállítás, Horvátország legjelentősebb, 26 évre visszanyúló gyökerekkel rendelkező gasztronómiai eseménye, amely az alábbi szakkiállítások gyűjtőrendezvénye:

26. Nemzetközi Élelmiszeripari Kiállítás
26. Nemzetközi ital-, szeszesital kiállítás
26. Nemzetközi HORECA kiállítás és vásár
16. Kávé szakkiállítás
18. FURNITURA bútoripari szakkiállítás (hotelek, vendéglátóipari egységek, magánszállások-nyaralók felszerelése)
26. Dionizijana – borkiállítás és verseny
16. Turisztikai szakkiállítás
6. Fagylalt-jégkrém és édesipari szakkiállítás

A rendezvény idén március 16. és 19-e között kerül megrendezésre.
A horvát kereskedelmi láncok, hotelek és az éttermek a nyári turista szezon előtt ezen a kiállításon keresnek és választanak új termékeket, beszállítókat.
A szakmai látogatók számára a szervezők ingyenes, regisztrációhoz kötött belépőket biztosítanak, illetve a kiállító cégek az általuk meghívott partnereinek is ingyenes belépőt biztosít a Vásár.
A szervezett formában, pl. nemzeti standon megjelenő kiállítók számára, a standon megjelenő cégek tevékenysége alapján célzott partnerkereséssel segíti a kiállítás sikerét a Spliti Vásárközpont, amellett, hogy számos szakmai rendezvény, konferencia és bemutató is zajlik a rendezvényen, amelyekhez szintén lehet csatlakozni.
A Vásár ideje alatt számos ún. közönségprogramot is szervez pl. konyha-show, amelyet élő televíziós műsorban is figyelemmel lehet kísérni, de látványkonyha bemutatót szabadon tarthat bármely kiállító is.
A Spliti GAST Nemzetközi Élelmiszeripari és Vendéglátóipari Kiállításon az elmúlt 15 évben számottevő magyar megjelenés nem volt, így mind üzletileg, mind szakmailag indokolt lenne a magyar élelmiszeripari termékek arányának növelését szolgáló magyar megjelenés a kiállításon.
Az esemény:

Facebook oldala
Honlapja

A kiállítással kapcsolatban a zágrábi nagykövetség külgazdasági attaséi tudnak további információval szolgálni az alábbi elérhetőségeken:

Dr. Bakó Tamás
Email: TBako@mfa.gov.hu
Hivatali telefonszám: 00 385 1 489 0919
Mobil telefonszám: 00 385 99 231 7726
Riczkó Botond
Email: briczko@mfa.gov.hu
Mobil telefonszám: 00 385 95 526 1990

Kell egy csapat! – Munkaerő megtartás, motiválás, vonzó munkáltatói márka a vendéglátásban
2022-04-12 13:00 - 15:00 (Europe/Helsinki) | Pécsi Kereskedelmi Központ
A vendéglátás szektorban az elmúlt időszakban felmerült problémákra keres közös választ a Baranyai Gasztronómiai Klaszter rendezvénysorozatának következő eseménye „Kell egy csapat!” címmel.
A rendezvény aktualitását adja, hogy az elmúlt időszak soha nem látott munkaerőpiaci változásokat okozott a vendéglátó szektorban: pályaelhagyás, kényszerű leépítések, alkalmi munkavégzés, más szakmákból érkezők betanítása, szakképzett utánpótlás hiánya…
A kamara Humán Klubjának és szakértőinek segítségével keressük a megoldási lehetőségeket a fenti problémákra.
Helyszín: Kis-Zsolnay terem, Kamara székház (Pécs, Majorossy I. utca 36.)
Időpont: 2022.04.12. kedd 13.00-15.00
Előadók és témák:
A fórumot megnyitja: Teleky Zoltán, a Baranyai Gasztronómiai Klaszter elnöke
A workshopot tartja: Pernyéz Zsuzsanna és Rajnai Edina, a Lift Consulting Szervezet- és vezetőfejlesztő Kft. szakemberei (Zsuzsa, a PBKIK Humán Klubjának elnöke)

Nem szakképzettek foglalkoztatása – hogyan lesz ebből egy csapat
Pályaelhagyók visszacsábítása – meggyőzhetőek
Toborzás – hogyan lehet még megszólítani munkavállalókat? Vonzó munkáltatói márka
Kérdések és válaszok
15-15.45: Közös tapasztalat megosztás, jó gyakorlat gyűjtés: PBKIK Humán Klubjának tagjaival (Munkaerő közvetitők, céges HR-esek, HR szolgáltatók).

A rendezvényen való részvétel díjmentes, előzetes online regisztrációhoz kötött. A jelentkezéseket 50 főig, érkezési sorrendben tudjuk fogadni.
Kérjük, hogy részvételi szándékát szíveskedjen az alábbi űrlap kitöltésével jelezni.
A jelentkezés lezárult.

Jövőálló vendéglátó - online esemény
2022-05-26 13:00 - 15:00 (Europe/Helsinki) | Online
Manapság szinte elképzelhetetlen, hogy egy szálláshely, étterem, cukrászda vagy kávézó ne legyen jelen az online térben, vagy legalább a Google térképen.
Ez persze sokaknak nagy lépést jelent és kezdetben valószínűleg a digitális világ idegen is lehet számukra, de a szakemberek azt mondják, aki időben hoz jó döntéseket, hatalmas előnyre tehet szert versenytársaival szemben.
Az elmúlt két év jelentősen felgyorsította ezeket a folyamatokat. A vendéglátással foglalkozó vállalkozások sok részterületre találhatnak már jól működő szoftvert, legyen az raktárkészlet–kezelés, pénzügyi nyilvántartás és az ezekhez kapcsolható modulok: kézi pincér terminál, digitális stand, számlázórendszer, előrendelő modul, webshop, és akár futárkezelés is.
A Modern Vállalkozások Programja –Jövőálló vendéglátó elnevezésű online eseménye május 26–án, 13 órától többek között igyekszik feltárni, hogy a hazai turizmus és vendéglátás, valamint a digitalizáció összefüggésében melyek a legfontosabb problémák és milyen lehetőségek vannak a megoldásukra. Ezen felül a résztvevők számtalan jól működő digitális megoldásról is hallhatnak, valamint szó lesz az vendéglátás adózási szabályokról is.
A délelőtt második részében a szakértők egy panelbeszélgetésben veszik górcső alá azokat a kérdéseket, melyeket az előadások alatt nem lehetett bővebben kifejteni.
A rendezvényen a részvétel díjmentes, azonban regisztrációhoz kötött.
A részletes programról olvasni, illetve regisztrálni ITT lehet.

Fókuszban a kereskedelmi és vendéglátóegységek fogyasztóvédelmi ellenőrzése - webinárium
2022-06-14 10:00 - 12:30 (Europe/Helsinki) | online
Mikor és hogyan bírságolhat a fogyasztóvédelmi hatóság? Merül fel a kérdés a hatósági ellenőrzéssel érintett vezetőkben. Fontos tudni, hogy mely esetekben jár már az első alkalommal is mindenképpen bírság és, hogy melyek azok a kritériumok, amelyeket a Fogyasztóvédelmi Felügyelőség az ellenőrzés során vizsgál. 2022-ben is kiemelt figyelmet fordítanak az árfeltüntetés és árcsökkentés szabályaira, a kellékszavatossági igények teljesítésére, a panaszok kezelésére és a címkézésre, tájékoztatásra.
A Menedzser Praxis online szakmai napján, Dr. Kiss Benedek Damarisz fogyasztóvédelmi szakjogász azokat a legjellemzőbb hibákat ismerteti, amelyek bírságolásra adnak okot. A szakmai nap nem az elvárásokra, hanem a tapasztalatokra, a hogyanra koncentrál, a tényszerű feladatokra és természetesen annak megoldására.
Miről lesz szó?

vásárlók könyve és minőségi kifogás jegyzőkönyv
békéltető testülettel történő együttműködéssel kapcsolatos bírság
árfeltüntetéssel kapcsolatos bírság
kirakati árfeltüntetés szabályai
kellékszavatossági igényekre vonatkozó szabályok
címkézéssel, tájékoztatással kapcsolatos bírság
panaszokra és kifogásokra adott válaszok
egységárak feltüntetésének módja

Jelentkezzen most és használja ki az egyedi konzultációs lehetőséget a szakértővel!
A rendezvényre a regisztráció lezárult.
A videót utólag visszanézheti ezen a linken: vendeglatas.menedzserakademia.hu

Trendek és lehetőségek a hazai éttermi életben - Oldjuk meg együtt!
2022-09-02 14:00 - 16:00 (Europe/Helsinki) | Pécsi Kereskedelmi Központ
Annyi mindenen vagyunk túl: Covid, bezárás, házhozszállítás, újranyitás, fertőtlenítés, munkaerő pótlása… és még mennyi mindennel kell napi szinten megküzdenünk a vendéglátásban. Ez persze csak a vállalkozói oldal. A fogyasztói szokások is gyökeresen változnak, ami a „másik oldalról” hat az éttermi vendéglátásra, napi működésre.

A Baranyai Gasztronómiai Klaszter felkérésére, a téma közismert és tapasztalt szakértője, Herczeg Zoltán, a Dining Guide magazin felelős kiadója szeptember 2. péntek 14.00-tól a Pécsi Kereskedelmi Központban, egy pódiumbeszélgetés keretében osztja meg gondolatait a jelen helyzetről és annak lehetséges megoldásairól. A rendezvényre várjuk a vendéglátó szakma minden szereplőjét, hiszen közösek a problémák és a megoldásokban is előremutató lenne a közösség együtt gondolkozása és cselekvése.
A fórumot megnyitja: Teleky Zoltán, a Baranyai Gasztronómiai Klaszter elnöke
Moderátor: Győrffy Zoltán (VinOliva Kft., Pécsi Borozó főszerkesztője)
Beszélgetőpartnerek:

Herczeg Zoltán (Dining Guide) – A hazai éttermi élet pillanatnyi helyzetének elemzése, a jövőre vonatkozó kilátások, megoldási lehetőségek – Kis ízelítő: Ha Jesolóban nem lehet megoldani az egészéves vendéglátást, akkor a Balatonon is nehéz lesz
Pálffy Gergely, gazdasági elemző (Raiffeisen Bank) – Fogyasztói magatartás változása rövid-, és hosszútávon. A vásárlóerő átalakulása banki perspektívából

A rendezvényen való részvétel díjmentes, előzetes online regisztrációhoz kötött. A jelentkezéseket 50 főig, érkezési sorrendben tudjuk fogadni.
Kérem, hogy részvételét szíveskedjen az alábbi űrlapon jelezni.
A regisztráció a rendezvényre lezárult.
További információ: Új parkolási rend az irodaház környékén!

MBM Tourism Prague 2023 - személyes és online üzletember találkozó
2023-03-16 10:00 - 2023-03-17 16:00 (Europe/Helsinki) | Hibrid
Az Enterprise Europe Network által szervezett nemzetközi üzletember találkozó a turizmusban, vendéglátásban dolgozó szereplők számára, ahol előre összehangolt személyes és virtuális üzleti tárgyalásokat bonyolíthatnak le a résztvevők.
Program

2023. március 16. 10:00 – 16:00 – Előre lefoglalt online tárgyalások
2023. március 17. 10:15 – 15:30 – Előre lefoglalt személyes tárgyalások (Helyszín: PVA Expo Praha – Prága, Csehország)

Érintett szektorok:

Utazási irodák, utazásszervezés
Szállás és vendéglátás
Kikapcsolódás, wellness, gyógyturizmus
Személyszállítás, fenntartható utazás
Digitális megoldások a turizmusban
Turizmust támogató szolgáltatások
Új trendek, projektpartnerség
Kulturális örökség, felújítás és restaurálás
turizmus és kulturális örökség ágazatokban aktív befektetők

A regisztráció és a részvétel ingyenes.
Regisztráció és további információk ezen a linken:
REGISZTRÁCIÓ

HORECA, GASTROFOOD, ENOEXPO 2023 - nemzetközi üzletember találkozó
2023-11-08 - 2023-11-22 | Online
A vendéglátást, szállodaipart és borászati szektort átölelő szakvásárok társrendezvényeként az Enterprise Europe Network 2023. november 8-22. között online üzletember találkozót szervez.

A vásárszervező Kraków EXPO évről évre bemutatkozási lehetőséget biztosít a világ minden részéből származó élelmiszereknek, italoknak és boroknak, éppúgy, mint a szállodák, szabadidős létesítmények és vendéglátóhelyek különféle felszereléseinek. Európa ezen részén ez az egyetlen olyan rendezvény, amely lehetővé teszi a bortermelők és importőrök szervezett üzleti találkozóját a HoReCa szektor képviselőivel.
Főbb szektorok:

borászat
alkoholos italok
élelmiszerek és italok
üdítőitalok, kávé, tea
édességek és cukrászati termékek
tejtermékek
zöldség-gyümölcs, diófélék (friss, szárított, tartósított)
éttermi, bár, pizzéria, kávézó, cukrászdai berendezések
szállodák, panziók és szabadidős létesítmények berendezései

Az üzleti találkozón való részvétel ingyenes, de előzetes regisztrációhoz kötött. Jelentkezési határidő: 2023. november 6.
REGISZTRÁCIÓ

46. Utazás Kiállítás - baranyai megjelenés
2024-02-22 08:00 - 2024-02-25 17:00 (Europe/Budapest) | HUNGEXPO Budapesti Vásárközpont, Albertirsai út 10., Budapest, 1101, Magyarország
A turizmus-vendéglátás baranyai szereplőivel, vállalkozásaival és termékeivel is találkozhatnak a kamarai standokon a 46. Utazás Kiállításon a Hungexpo területén 2024. február 22-25. között.
A Pécs-Baranyai Kereskedelmi és Iparkamara standjain megjelenő vállalkozások a következők:

Baranyai Gasztronómiai Klaszter – gasztronómia
Enterprise Europe Network Dél-dunántúli Iroda, Pécs – nemzetközi vállalkozásfejlesztés
Fekedi Stifolder – sváb hagyományok
Trabert Hof Vendégház Fekeden – sváb népi építészet és gasztroCOOL TOUR-a
StagLand Cabins, Hosszúhetény – fenntartható szálláshely
Green Touch – zero waste natúrkozmetikum termékcsalád
Bánáti Bazsarózsa Népművészeti Fesztivál
Villány-Siklósi Borút Egyesület – Villányi borászok, helyi termelők, Siklósi Vár – programturizmus
Helian NaTour – biciklis turizmus, utazásszervezés

Az alábbi témákban kerekasztal beszélgetések formájában szakmai előadásokon tájékozódhatnak:

Zöld certifikáció a fenntartható szálláshelyeken
Baranyai Gasztronómiai Klaszter – gasztroturizmus
Michelin ajánlás / gasztro turizmus szerepe és hatása a turizmusfejlesztésben
Biciklis és öko-turizmus
Borturizmus, borfesztiválok
Nemzetközi partnerség a turizmusban, az EEN eszközrendszere a turisztikai vállalkozások külpiaci kapcsolatépítése érdekében
„Feked, a sváb Hollókő”, avagy a sváb népi építészet bemutatása és egy konkrét sváb vályogház felújításának tapasztalatai a Trabert Hof példáján keresztül
Hogyan került egy sváb stifolder a világ 5 legjobb szalámija közé Londonban?
Sváb gyökerű, minőségi gasztronómia napjainkban vidéken – sváb gasztroCOOL TOUR-a

A február 22-i szakmai nyitónapra korlátozott számban díjmentes, digitális belépőt tudunk biztosítani önkéntes kamarai tagoknak, melyet emailben igényelhetnek a gasztroklaszter@pbkik.hu email címen keresztül.
További információ: 46. Utazás Kiállítás – Hungexpo
